[Yritys Oy] · Tekoälyn käyttöpolitiikka
Versio [1.0] · Hyväksytty [pp.kk.vvvv] · Omistaja [nimi, tehtävä] · Seuraava tarkistus [pp.kk.vvvv]
1. Tarkoitus ja soveltamisala
Tämä politiikka määrittää, miten [Yritys Oy]:ssä käytetään tekoälytyökaluja. Se koskee koko henkilöstöä sekä [alihankkijoita ja harjoittelijoita], ja kaikkia tekoälytyökaluja, myös muihin ohjelmistoihin sisäänrakennettuja avustajia. Tavoite on, että tekoälyä käytetään rohkeasti ja turvallisesti.
2. Hyväksytyt työkalut
Työkäytössä saa käyttää vain alla lueteltuja työkaluja yritystunnuksilla. Lisenssejä hallinnoi [nimi].
	Työkalu
	Lisenssi
	Sallittu käyttö

	[Microsoft 365 Copilot]
	[Yrityslisenssi, yritystunnus]
	[Sähköposti, dokumentit, kokousmuistiot, sisäinen tieto]

	[ChatGPT Business]
	[Yrityslisenssi, yritystunnus]
	[Luonnokset, tiivistelmät, analyysi, ei henkilötietoja]

	[Sisäinen tietopankkiavustaja]
	[Yrityksen oma]
	[Ohjeet ja sisäiset dokumentit]



Kuluttajaversiot ilman yritystiliä (esimerkiksi ilmainen ChatGPT tai Gemini henkilökohtaisella tilillä) eivät ole sallittuja työasioissa.
3. Kielletyt käyttötavat
Henkilötietoja ei syötetä muihin kuin hyväksyttyihin työkaluihin. Hyväksytyissä työkaluissa henkilötietoja käsitellään vain kohdan 4 mukaisesti ja silloin, kun se on työtehtävän kannalta tarpeen.
Ihmisiä koskevat päätökset (rekrytointi, arviointi, asiakkaan luottokelpoisuus) pelkän tekoälyn perusteella ilman ihmisen arviota.
Tekoälyn esittäminen ihmisenä asiakkaalle tai kumppanille.
Salasanojen, API-avainten, pääsytunnisteiden, yksityisten avainten ja muiden salaisuuksien syöttäminen mihinkään tekoälytyökaluun. Tähän ei ole poikkeuksia.
Salassa pidettävän tiedon tai sopimusten syöttäminen työkaluihin, ellei siitä ole erikseen sovittu kohdan 4 mukaisesti.
4. Mitä tietoja saa syöttää
	Luokka
	Esimerkkejä
	Sääntö

	Vihreä
	Julkinen tieto, yleiset tekstit, omat luonnokset ilman tunnistetietoja
	Saa käyttää kaikissa hyväksytyissä työkaluissa.

	Keltainen
	Sisäinen tieto: ohjeet, tarjouspohjat, sisäiset raportit
	Vain hyväksytyissä yritystyökaluissa yritystunnuksilla.

	Punainen
	Henkilötiedot, asiakkaan luottamuksellinen tieto, sopimukset, [muu yrityksen määrittämä]
	Ei syötetä, ellei [nimi] ole hyväksynyt käyttöä ja työkalua kyseiseen tarkoitukseen.



Salasanat, API-avaimet ja muut salaisuudet eivät kuulu mihinkään luokkaan: niitä ei syötetä koskaan (kohta 3).
5. Vastuu ja tarkistus
Tekoäly ehdottaa, ihminen päättää. Se, joka lähettää, julkaisee tai käyttää tekoälyn tuottamaa sisältöä, vastaa siitä samalla tavalla kuin itse tekemästään. Aina tarkistetaan: luvut ja hinnat, lakiviittaukset, henkilöiden ja yritysten nimet sekä lupaukset asiakkaalle.
6. Avoimuus
Tekoälyn käytöstä apuvälineenä ei tarvitse erikseen kertoa. Jos asiakas tai kumppani keskustelee tekoälyn kanssa, siitä kerrotaan aina. Asiakkaan kysymykseen tekoälyn käytöstä vastataan rehellisesti.
Näkyvyys yrityksessä: yritys näkee hyväksyttyjen työkalujen käyttömäärät ja yritystiliin liitetyt sovellukset [sekä työkoneiden verkkosuodatuksen lokit]. Yksittäisten työntekijöiden keskustelusisältöjä ei tarkastella rutiininomaisesti. Jos poikkeamatilanne edellyttää sisältöjen käsittelyä, se arvioidaan erikseen sovellettavan lain, käyttöoikeuksien ja palvelun ominaisuuksien perusteella. Teknisen valvonnan käyttöönotosta on kerrottu henkilöstölle [pp.kk.vvvv] [ja asia on käsitelty yhteistoimintalain mukaisessa vuoropuhelussa / henkilöstöä on kuultu pp.kk.vvvv]. Tietoja käytetään vain tietoturvan varmistamiseen.
7. Koulutus
Jokainen käy lyhyen perehdytyksen ennen tekoälytyökalujen käyttöoikeutta ja kertauksen [vuosittain]. Osallistumisesta pidetään kirjaa. Tällä yritys tukee henkilöstön tekoälylukutaidon kehittymistä EU:n tekoälyasetuksen 4 artiklan mukaisesti.
8. Poikkeamat ja ilmoittaminen
Jos arkaluonteista tietoa on syötetty työkaluun vahingossa tai tekoälyn tuottama virheellinen sisältö on lähtenyt ulos, siitä ilmoitetaan viipymättä [nimelle / osoitteeseen]. Ilmoittaminen on toivottua eikä siitä seuraa sanktioita. [Nimi] arvioi tilanteen ja tarvittavat toimet, tarvittaessa yhdessä tietosuojavastaavan kanssa.
9. Uudet työkalut ja poikkeukset
Uuden työkalun tai uuden käyttötavan hyväksyy [nimi]. Ennen hyväksyntää tarkistetaan, missä tietoja käsitellään, käytetäänkö niitä mallien kouluttamiseen, onko käsittelijäsopimus olemassa ja mitä käyttö maksaa. Vastaus annetaan [viikon] kuluessa.
10. Omistaja ja päivittäminen
Politiikan omistaja on [nimi, tehtävä]. Politiikka tarkistetaan [kuuden kuukauden] välein ja aina, kun hyväksyttyjen työkalujen lista muuttuu. Voimassa oleva versio löytyy [sijainti].

Olen lukenut ja ymmärtänyt tämän politiikan.    Nimi: ____________________    Päivämäärä: ____________
Pohja: Työäly (tyoaly.fi). Käytännön ohje, ei oikeudellista neuvontaa. Saa muokata vapaasti.




